open-index/open-wikipedia-markdown huggingface dataset:
பொருளாதார சமூக பண்பாட்டு உரிமைகள்

**பொருளாதார சமூக பண்பாட்டு உரிமைகள்** என்பது விரிவான மனித உரிமைகளின் ஒரு அங்காமாகக் கருதப்படுகின்றன.  இவை ஐக்கிய நாடுகளின் உலக மனித உரிமைகள் சான்றுரையில் குறிப்பிடப்பட்டுள்ளன.  மேலும் விரிவாக International Covenant on Economic, Social and Cultural Rights (ICESCR) எடுத்துரைக்கிறது.

## List of Economic, Social and Cultural Rights
*Right to work
*Right to choice of employment
*Right to own property
*Right to adequate standards of living
*Right to access to education
*Right to found a family
*Right to respect and protection of the family
*Right to social security
*Right to social and medical assistance
*Right to adequate nutrition
*Right to social welfare benefits
*Right to enjoyment of scientific advancement
*Right to protection of health
*Right to protection of morals

பகுப்பு:மனித உரிமைகள்
கல்வயல் வே. குமாரசுவாமி

**கல்வயல் வே. குமாரசாமி** (சனவரி 1, 1944 - திசம்பர் 10, 2016) ஈழத்துக் கவிஞர், கல்வியாளர். சிறுவர் பாடல்கள், கவிதைகள் படைத்துள்ளார். தமிழிலக்கியப் பரப்பில் சிறந்த புலமை கொண்டவர். இவர் இயற்றிய மெல்லிசைப் பாடல்கள் வானொலியில் ஒலிபரப்பாகியுள்ளன. பாலகுமாரன், நந்தா, வாகடனன் போன்ற புனைப்பெயர்களில் எழுதியுள்ளார். இலங்கைப் பத்திரிகைகளில் பல கட்டுரைகளையும் கவிதைகளையும் எழுதியுள்ளார்.

## வாழ்க்கைக் குறிப்பு
இலங்கையின் வட மாகாணத்தில் சாவகச்சேரியில் கல்வயல் என்ற ஊரைப் பிறப்பிடமாகக் கொண்டவர். சங்கத்தானையில் வாழ்ந்து வந்தவர். அஞ்சல் அதிபராகப் பணியாற்றினார். கோப்பாய் ஆசிரியர் கலாசாலையில் வருகைதரு விரிவுரையாளராக சில காலம் தமிழ் போதித்தார்.

இவர் சிறு வயதில் இருந்தே கவிதை புனையும் ஆற்றல் மிக்கவராகத் திகழ்ந்தார். மரபு மற்றும் புதுக்கவிதையில் ஆளுமை பெற்றவராகவும் குழந்தைப் பாடல்களை எழுதுவதில் வல்லவராகவும் திகழ்ந்தார்.

## விருதுகள்
*இந்து சமயப் பேரவையின் கவிமாமணி விரந்து (2000)
*கலாசார அலுவல்கள் திணைக்களத்தின் கலாபூஷணம் விருது (2009)
*மகரந்தச்சிறகு விருது (2011)
*உலகத் தமிழ் இலக்கிய மாநாட்டு விருது (2012)
*தென்மராட்சிப் பிரதேச செயலகத்தின் கலைச்சாகரம் விருது (2014)
*வட மாகாண சபையின் கௌரவ முதலமைச்சர் விருது (2015)
*கலாசார அலுவல்கள் திணைக்களத்தின் காவ்யபிமானி விருது (2016)

## வெளியான நூல்கள்
*சிரமம் குறைகிறது
*மரண நனவுகள்
*பாப்பாப்பா
*பாடு பாப்பா
*பாலர் பா
*முறுகல் சொற்பதம்
*கல்வயல் வே.குமாரசுவாமி கவிதைகள்

## மேற்கோள்கள்

பகுப்பு:ஈழத்துக் கவிஞர்கள்
பகுப்பு:யாழ்ப்பாண மாவட்ட மக்கள்
பகுப்பு:ஈழத்து எழுத்தாளர்கள்
பகுப்பு:1944 பிறப்புகள்
பகுப்பு:2016 இறப்புகள்
பகுப்பு:தமிழ் சிறுவர் இலக்கிய எழுத்தாளர்கள்
ஜி. ராமகிருஷ்ணன்

**ஜி. ராமகிருஷ்ணன்** (பிறப்பு: சூன் 6, 1949)  தமிழக அரசியல்வாதியும் இந்திய கம்யூனிஸ்ட் கட்சி (மார்க்சிஸ்ட்) இன் அரசியல் தலைமைக்குழு உறுப்பினராவார்

## வாழ்க்கைக் குறிப்பு
இவர் கள்ளக்குறிச்சி மாவட்டம், திருக்கோவிலூர் வட்டம், மேமாளூர் கிராமத்தில், ஒரு விவசாயக் குடும்பத்தில் பிறந்தவர்.

## கல்வி
ஆரம்பப்பள்ளி - மேமாளூர் கிராமம் அரசு ஆரம்பப்பள்ளி
மேனிலைக்கல்வி - மேமாளூர் கிராமத்திற்கு 2 கி.மீ. தூரம் அளவில் உள்ள ஜி.அரியூர் (திருக்கோவிலூர் தாலுகா)
உயர்கல்வி - பி.யூ.சி., (காஞ்சிபுரம், பச்சையப்பா கல்லூரி), பி.ஏ., (வரலாறு) - அரசு கலைக்கல்லூரி, சென்னை
பி.எல். - சென்னை, சட்டக்கல்லூரி

## அரசியல் வாழ்க்கை
1969-ல் இந்திய கம்யூனிஸ்ட் கட்சி (மார்க்சிஸ்ட்) உறுப்பினர் ஆனார். சென்னையில் படிப்பை முடித்த பின் கடலூரில் 8 ஆண்டு காலம் வழக்கறிஞராகப் பணியாற்றினார்.

மார்க்சிஸ்ட் கட்சியின் இளைஞர்கள் அமைப்பான இந்திய ஜனநாயக வாலிபர் சங்கத்தின்  தென்னாற்காடு மாவட்டச் செயலாளராகவும், அகில இந்திய நிர்வாகக் குழு உறுப்பினராகவும் பணியாற்றியுள்ளார். 1981-ம் ஆண்டு முதல் கட்சியின் முழு நேர ஊழியராகப் பணியாற்றி வருகிறார். மார்க்சிஸ்ட் கட்சியின் தொழிற்சங்க அமைப்பான சி.ஐ.டி.யு. வின் தென்னாற்காடு மாவட்டச் செயலாளராகவும், அதன் மாநிலத் துணைத் தலைவராகவும் செயல்பட்டார். இப்போது நெய்வேலி சி.ஐ.டி.யு. சங்கத்தின் கௌரவத் தலைவராகவும் செயல்பட்டு வருகிறார். 
1989-ம் ஆண்டு கட்சியின் மாநிலச் செயற்குழு உறுப்பினராக தேர்வு செய்யப்பட்ட ராமகிருஷ்ணன், 2008-ம் ஆண்டு கோயம்புத்தூரில் நடைபெற்ற கட்சியின் அகில இந்திய மாநாட்டில் மத்திய குழு உறுப்பினராகத் தேர்வு செய்யப்பட்டார்.

## சிபிஐ(எம்)-ன் தமிழ்நாடு மாநிலச் செயலாளர்
2010 ஆம் ஆண்டு முதல் இன்று வரை மாநிலச் செயலாளராக இருந்து வரு‍கிறார்.மணல் கொள்ளை குறித்து அறிக்கை வெளியிட்டதால் அவர் மீது சூலை 25 , 2014 அன்று அப்போதைய  முதல்வர் ஜெயலலிதா அவதூறு வழக்கு தொடர்ந்தார் .

## ஆதாரம்

பகுப்பு:தமிழ்ப் பொதுவுடமைவாதிகள்
பகுப்பு:வாழும் மக்கள்
பகுப்பு:1949 பிறப்புகள்
பகுப்பு:இருபதாம் நூற்றாண்டு பிறப்புகள்
பிட்யின்

**பிட்யின்** என்பது பொது மொழியொன்றைக் கொண்டிராத இரண்டு அல்லது அதற்கு மேற்பட்ட குழுக்கள் தம்மிடையே தொடர்பு கொள்வதற்காக உருவாக்கப்படும் எளிமையான ஒரு மொழியைக் குறிக்கும். ஒருவருடைய மொழி இன்னொருவருக்குத் தெரியாத நிலையில் வணிகத் தொடர்பு கொள்ளும்போதோ, இரண்டு வெவ்வேறு மொழி பேசும் குழுக்கள் அவர்களுக்குத் தெரியாத மொழியொன்றைப் பேசும் இன்னொரு நாட்டில் இருக்கும்போதோ இத்தகைய மொழிகள் பயன்படுத்தப்படுகின்றன. ஒரு பிட்யின் மொழி அடைப்படையில் மொழிசார் தொடர்புகளுக்கான ஒரு எளிமையான முறையாகும். இது தேவையேற்படும் அந்த நேரங்களிலேயே உருவாவதாகவோ, அல்லது குழுக்களிடையேயுள்ள சில வழக்காறுகளின் அடிப்படையில் உருவாவதாகவோ அமையக்கூடும். பிட்யின் மொழிகள் எவருக்கும் தாய்மொழியாக இருப்பதில்லை, ஆனால் இது ஒரு இரண்டாம் மொழியாகப் பயன்படுகின்றது. இம்மொழி, பல்வேறு மொழிகள் மற்றும் பண்பாடுகளில் இருந்து பெறப்படும் சொற்கள், ஒலிகள், உடற்சைகைகள் போன்றவற்றால் உருவாக்கப்படுகிறது. பிற மொழிகளோடு ஒப்பிடும்போது, பிட்யின் மொழிக்குக் குறைவான மதிப்பே உள்ளது.
பிழையாகப் பேசப்படும் எல்லாமே பிட்ஜின் மொழிகள் ஆவதில்லை. எல்லாப் பிட்யின் மொழிகளுமே அவற்றுக்கெனத் தனியான முறைகளைக் கொண்டுள்ளன. அதனால் அம்மொழிகளையும் சிறப்பாகப் பயன்படுத்துவதற்கு அம்முறைகள் பற்றி அறிந்திருத்தல் அவசியம்.

## சொற்பிறப்பு

*பிட்யின்* என்னும் சொல்லின் மூலம் பற்றித் தெளிவாக எதுவும் தெரியவில்லை. 1850 ஆம் ஆண்டில் முதன் முதலாக அச்சில் காணப்படுகின்றது. இது எவ்வாறு உருவாகியிருக்கலாம் என்பது குறித்துப் பல கருத்துக்கள் உள்ளன.

* ஆங்கிலச் சொல்லான *பிசினஸ்* என்பதன் பிழையான சீன மொழி உச்சரிப்பு.
* வணிகம் என்னும் பொருள்தரும் போத்துக்கேய மொழிச்சொல்லிலிருந்து உருவானது
* *மக்கள்* என்னும் பொருள்தரும் *பிடியன்* என்னும் கொச்சைச் சொல்லிலிருந்து உருவானது.
* புறாவுக்கான ஆங்கிலச் சொல்லான *பிஜன் (pigeon)* என்பதிலிருந்து தோற்றம் பெற்றது.

போன்றவை அத்தகைய கருத்துக்களுக்கு சில எடுத்துக்காட்டுகள்.

## பிட்யின் மொழிகளுக்கான பொது இயல்புகள்
*பிட்யின்* மொழி எளிமையானதாகவும், தொடர்புக்கான செயற்றிறன் மிக்கதாகவும் இருக்க விழைவதால், அவற்றின் இலக்கணமும், ஒலியமைப்பும் எளிமையாகவே அமையும்.

## குறிப்புகள்


## வெளியிணைப்புகள்
Language Varieties Web Site 

Pidgin-English-Only Discussion Forum

பகுப்பு:மொழியியல்
பகுப்பு:கிரியோல் மொழிகள்
சமத்துவபுரம்

தமிழ்நாடு அரசு அனைத்து சாதியினரும் ஒரே இடத்தில் வசிக்கும் குடியிருப்புப் பகுதிகளை **சமத்துவபுரம்** எனும் பெயரில் அனைத்து மாவட்டங்களிலும் உருவாக்கியது. இந்தக் குடியிருப்புப் பகுதியில் வணிக மையங்கள், விளையாட்டு மைதானங்கள், பொது இடங்கள், பூங்காக்கள், படிப்பகங்கள் என பல்வேறு வசதிகள் செய்யப்பட்டுள்ளன. இந்த சமத்துவபுரம் குடியிருப்புப் பகுதியில் அனைத்து சாதியினருக்கும் இலவசமாக வீடுகள் ஒதுக்கித் தரப்படுகின்றன.

### முதல் சமத்துவபுரம்
1998 ஆம் ஆண்டு, ஆகத்து மாதம் 17ஆம் தேதி தமிழக அரசால் முதல் சமத்துவபுரம், மதுரை மாவட்டம், திருமங்கலம் அருகே,  மேலக்கோட்டை என்ற இடத்தில் தொடங்கப்பட்டது.

## மேற்கோள்கள்

பகுப்பு:தமிழ்நாடு அரசுத் திட்டங்கள்
நியாய விலைக் கடை

**நியாய விலைக் கடை** (Fair Price Shop) (*Public distribution system*) என்பது பொது விநியோக முறையின் கீழ் இந்திய அரசாலும், மாநில அரசாலும் நிர்வகிக்கப்படும் ஒரு நுகர்வு பொருள் விற்பனை மையமாகும். இதுவரை 4.99 லட்சம் நியாய விலைக் கடைகள் நாடு முழுவதும் உள்ளன.

கூட்டுறவுத்துறை வழியாக அனைத்து ஊர்களிலும் மக்களின் எண்ணிக்கைக்கேற்ப நியாய விலைக் கடைகளை அமைந்துள்ளது. பொதுவாக இந்த நியாய விலைக் கடைகளின் மூலமாக மக்களின் அத்தியாவசியத் தேவையான அரிசி, சர்க்கரை, மண்ணெண்ணெய், கோதுமை, பருப்பு, சமையல் எண்ணெய் மற்றும் பலசரக்குப் பொருள் குறைந்த விலையில் வழங்கப்படுகிறது. அரசின் மானியத்தின் மூலமாக குறைந்த விலையில் ஏழை மக்கள் பயனடையும் விதத்தில் அமைக்கப்பட்டுள்ளதால் இதனை பயன்படுத்த குடும்ப அட்டை அவசியமாகும்.

## மேற்கோள்கள்

பகுப்பு:இந்திய அமைப்புகள்
பகுப்பு:தமிழ்நாடு அரசின் அமைப்புகள்
பஞ்சகன்னி உவா

**பஞ்சகன்னி உவா** (), சாம்பல் அல்லது வெளிறிய பழுப்பு நிறப்புறத்தோற்றத்தைக் கொண்ட ஒரு நடுத்தர மரமாகும். இதன் இலைகள் நெடுவேல் வடிவில் ஈர்க்குகளுடன் கூடியதாகும். இம்மரத்தின் பூக்கள் மஞ்சள் நிறத்தில் குஞ்சகங்களாக அமையப்பட்டவை. இப்பூக்கள் கோடை காலங்களில் பூப்பவையாகும்.

இம்மரம் பெரும்பாலும் உதிர்ப்பு காடுகளிலும் அதை ஒட்டிய புல்வெளிகளிலும் காணப்படும். தமிழகத்தின் எல்லா மாவட்டங்களிலும் இம்மரம் காணப்படுகிறது.

## உசாத்துணை
* ச. சண்முகசுந்தரம், 2009. தமிழநாட்டுத்தாவரங்கள். மெய்யப்பன் தமிழாய்வகம். 53. புதுத்தெரு, சிதம்பரம் - 608001 (இரண்டாம் பதிப்பு).

பகுப்பு:இந்தியத் தாவரங்கள்
பகுப்பு:தாவரங்கள்
பகுப்பு:தமிழ்நாட்டின் தாவரங்கள்
சட்டைமுனி

**சட்டைமுனி** என்பவர் பதினெண் சித்தர்களில் ஒருவராகக் கணிக்கப்பட்டவர். இவர் ஆவணி மாதம் மிருகசீரிடம் மூன்றாம் பாதத்தில் பிறந்தார்  என்று கூறும் போகர் இவரைத் தமது சீடராக அறிமுகப்படுத்தி இவரது வரலாற்றையும் தெரிவிக்கிறார்.

## வரலாறு
சட்டைமுனியின் பெற்றோர் விவசாயக் கூலிகளாகத் தங்கள் வாழ்க்கையை நடத்தி வந்தனர். சட்டைமுனி கோவில்களில் தட்டையேந்தி யாசகம் பெற்று தாய்தந்தையர்க்கு உதவி வந்தார். ஒருநாள் கோவில் வாசலில் வடநாட்டிலிருந்து வந்த சங்கு பூண்ட ஒரு சித்தரைக் கண்டு அவரிடம் ஏதோ ஓர் அபூர்வ சக்தி இருப்பதை உணர்ந்து சட்டைமுனி அவருடனே கிளம்பிவிட்டார். போகருடைய சீடராக வாழ்ந்த காலத்தில் கொங்கணர், கருவூரார் முதலான பல சித்தர்களின் தொடர்பு அவருக்கு ஏற்பட்டது.

சட்டைமுனி ஊர் ஊராகச் சுற்றி வரும் காலத்தில் தூரத்திலிருந்து தெரியும் திருவரங்கர் கோவில் கலசங்களைக் கண்டு பேரானந்தம் கொண்டார்.

இக்கோவில் நடைசாத்துவதற்குள் அரங்கனை தரிசித்து விட வேண்டுமென ஆவலாக நடந்தார். ஆயினும் பூசை முடிந்து கோவில் கதவுகள் அடைக்கப்பட்டு விட்டன. ஏமாற்றத்துடன் சட்டைமுனி, கோவில் வாசலில் நின்று அரங்கா! அரங்கா! அரங்கா! என்று கத்தினார். உடனே கதவுகள் தாமாகத் திறந்தன. அரங்கனின் தரிசனம் சட்டைமுனிக்குக் கிடைத்தது. அரங்கனின் ஆபரணங்கள் ஒவ்வொன்றாக கழன்று சட்டைமுனியின் மேல் வந்து சேர்ந்தன. சட்டைமுனி “அரங்கா!” என்று கதறிய சப்தம் கேட்டு திரண்டு வந்த ஊர்மக்கள் வியந்து நின்றனர். அனைவரும் பார்த்துக் கொண்டிருக்கும்போதே இறைவனுடன் ஒன்றாய்க் கலந்தார் சட்டைமுனி. சித்தரின் சமாதி இன்றும் திருவரங்கத்தில் இருப்பதாய்க் கூறப்படுகிறது

## நூல்கள்
*சட்டைமுனி நிகண்டு – 1200
*சட்டைமுனி வாதகாவியம் – 1000
*சட்டைமுனி சரக்குவைப்பு – 500
*சட்டைமுனி நவரத்தின வைப்பு – 500
*சட்டைமுனி வாகடம் – 200
*சட்டைமுனி கற்பம் – 100
*சட்டைமுனி உண்மை விளக்கம் – 51
*சட்டைமுனி தீட்சை - 200
*சட்டைமுனி ஞானம் - 200
*சட்டைமுனி பின் ஞாக்னம் – 200*சட்டைமுனி சடாட்சர கோவை - 108
*சட்டைமுனி நிகண்டு சூத்திரம் – 51
*சட்டைமுனி தண்டகம் - 81
*சட்டைமுனி மேற்படி சூத்திரம் – 52
*சட்டைமுனி குரு சூத்திரம் – 25
*சட்டைமுனி ஞான விளக்கம் - 51

## மேற்கோள்கள்

## வெளி இணைப்புகள்
*http://www.eegarai.net/-f8/-t828-30.htm 

பகுப்பு:சித்தர்கள்
குருவாயூர் ஏகாதசி

[thumb|[குருவாயூர் கோயில்]]
**குருவாயூர் ஏகாதசி** கேரளாவின் குருவாயூர் கோயிலில் கொண்டாடப்படும் விழா நாள்.

வெளுத்தபட்சத்தில் மலையாள விருச்சிக மாத (தமிழில் கார்த்திகை மாதம்) ஏகாதசி நாள் குருவாயூரைப் பொறுத்தவரை மிகவும் புனிதமான நாளாக **குருவாயூர் ஏகாதசி**யாகக் கொண்டாடப்படுகிறது.

## ஏகாதசி
ஏகாதசி என்று அழைக்கப்படும் நாளானது, வானத்தில் சந்திரன் பௌர்ணமி (முழு நிலவு) மற்றும் அமாவாசை இரவுகளுக்கு இடையிலே காட்சி தரும் பதினொன்றாம் நாளைக் குறிப்பதாகும். இது பதினைந்து நாட்களுக்கு ஒரு முறை வரும். இந்து மதத்தை பின்பற்றுவோருக்கு மிகவும் முக்கியமான விரத நாளாகும். வருடத்தில் மொத்தம் 24 ஏகாதசிகள் நிகழ்கின்றன.

குருவாயூர் ஏகாதசி நாள் மண்டல விரதமிருக்கும் காலத்தில் நிகழ்கின்றது. அதற்கு முன்வரும் ஒன்பதாவது நாளான நவமி மற்றும் பத்தாம் நாளான தசமியும் முக்கியம் வாய்ந்ததாகும்.

## வழிபாட்டு முறை
### ஏகாதசி விளக்கு
**ஏகாதசி விளக்கு** ஏற்றும் வழக்கம் ஏகாதசி விளக்கு கொண்டாடப்படும் நாளுக்கு ஒரு மாதம் முன்னாலேயே தொடங்கி விடுகிறது. மேலும் வெவ்வேறு மனிதர்கள், குடும்பங்கள் மற்றும் நிறுவனங்கள் வழிபாடு செய்யும் வகையில் ஒவ்வொரு நாளும் விளக்குகளை ஏற்றி தமது வேண்டுதல்களை நிறைவேற்ற தொடங்கி விடுகின்றனர். ஒன்பதாவது நாளான நவமி அன்று, மரபார்ந்த வகையில், குடும்பத்தினர் விளக்குகளில் நெய்யை ஊற்றி விளக்கு ஏற்றி வழிபடுவது வழக்கமாகும். பத்தாவது நாளான தசமியன்று, சமோரின் ராஜாவின் வகையாக, தற்பொழுது குருவாயூரப்பன் சங்கீர்த்தன சமாஜம் என்ற அமைப்பு, விளக்கை ஏற்றி வழிபடும் பொறுப்பை ஏற்று நிறைவேற்றி வருகிறது. இந்த நாளன்று விடியற்காலை 3.00 மணிக்கு நிர்மால்ய தரிசனத்திற்காக கதவுகள் திறந்த பிறகு, இரு நாட்கள் கழிந்து பன்னிரண்டாம் நாள் அன்றே அதாவது துவாதசியன்று காலை 9.00 மணிக்கே மீண்டும் கதவுகள் மூடப்படுகின்றன, இப்படியாக தசமி மற்றும் ஏகாதசி நாட்கள் அன்று பக்தர்கள் அனைவரும் தரிசனம் மேற்கொள்ள வழி வகை செய்யப்பட்டுள்ளது.

### துவாதசி பணம்
மேலும் துவாதசி நாளன்று துவாதசி (நன்கொடை) பணம் என்ற சடங்கின் படி குடும்பத்தின் நலனுக்காக ஒரு சிறு தொகை நன்கொடையாக கூத்தம்பலத்தில் வழங்கும் பழக்கமும் தொன்று தொட்டு இருந்து வருகிறது.

## முக்கியத்துவம்
குருவாயூர் ஏகாதசி நாளன்று கஜராஜன் கேசவனின் நினைவு நாளாகவும் மேலும் கர்நாடக இசைமேதையான செம்பை வைத்திய நாத பாகவதரை போற்றும் வண்ணம் செம்பை சங்கீத உற்சவமும் அனைவரும் போற்றும் வண்ணம் நடத்தப்படுகிறது.

ஸ்ரீ வத்சம் பயணிகள் தங்குமிடத்திற்கு முன் அமைந்துள்ள கஜராஜன் கேசவனின் சிலைக்கு யானைகளின் கூட்டம் ஊர்வலமாக வந்து, யானைகளின் தலைவன் தனது தும்பிக்கையால் கேசவனின் சிலைக்கு மலர் மாலை அணிவிக்க, இதர யானைகள் கேசவனுக்கு மரியாதை செலுத்துவது ஒரு கண்கொள்ளா காட்சியாகும்.

ஏகாதசி நாளன்று, உதயாஸ்தமன பூஜை எனப்படும் (விடியற்காலை முதல் நள்ளிரவு வரையிலான பூஜைகள்) அனைத்து பூஜைகளும் குருவாயூர் கோவில் நிர்வாகமே (தேவஸ்வம்) மேற்கொண்டு வருகிறது. சீவேலி எனப்படும் யானைகள் பங்கு கொள்ளும் கோவிலை சுற்றிவரும் உற்சவ நிகழ்ச்சிக்குப்பிறகு, அந்நாள் கீதோபதேச நாளாகவும் கொண்டாடப்படுவதால், ஏகாதசியன்று யானைகளின் ஊர்வலம் ஒன்றும் கோவிலில் இருந்து அண்மையிலுள்ள பார்த்த சாரதி கோவில் வரை சென்று வருவதை வழக்கமாக உள்ளது.

ஏகாதசி நாளன்று இரவில், இறுதியாக ஏகாதசி விளக்குகள் ஏற்றப்பட்டு, யானைகளுடைய பிரம்மாண்டமான ஊர்வலம் ஒன்றும் நடைபெறும், அதுவே அன்றைய விழாவின் மகுடமான நிகழ்ச்சி.

பகுப்பு:திருச்சூர் மாவட்ட விழாக்கள்
பகுப்பு:கேரள இந்து திருவிழாக்கள்
பகுப்பு:குருவாயூர்
பென்னெலோங் முனை

**பென்னெலோங் முனை** ஆஸ்திரேலியா, சிட்னியில் சிட்னி ஒப்பேரா மாளிகையின் அமைவிடமாகும்.().  இதனை **டுபௌகூல்** என்று பழங்குடியினர் அழைத்து வந்தனர்.

இம்முனை ஓர் சிறிய தீவுத்திடலாக **பென்னெலோங் தீவு** எனப் பாறைகளுடன், மேற்குப் பகுதியில் ஓர் சிறு கடற்கரையுடன் இருந்தது. சிட்னி கோவ் பகுதியின் கிழக்கு முனையில் தரைப் பகுதியிலிருந்து கடலலை எழும்போதெல்லாம் பிரிக்கப்பட்டிருந்தது. 1788ஆம் ஆண்டு சிலகாலம் இதனை கால்நடை முனை என்றும் அழைத்தனர்;கேப் டவுனிலிருந்து கொணரப்பட்ட ஆடுகளும் குதிரைகளும் இங்கு அடைக்கப்பட்டிருந்தன.

பலகாலமாகப் பழங்குடிப் பெண்கள் தூக்கியெறிந்த சிப்பி ஓடுகள் இங்கு சிதறிக் கிடந்தன.  குற்றத்திற்காக இங்கு நாடுகடத்தப்பட்ட பெண்களால் இவை சேகரிக்கப்பட்டு அவற்றிலிருந்து சுண்ணாம்பு தயாரிக்கப்பட்டது. கிடைத்த சுண்ணாம்பு மூலம் இரண்டு தளமுள்ள அரசுக் கட்டிடம் மட்டுமே கட்ட முடிந்தாலும், அந்தக் காரணத்திற்காக அப்போது  **சுண்ணாம்பு காளவாய் முனை (Limeburners' Point)** என்று அழைக்கப்பட்டது.

1790களில் பிரித்தானியர்களால் சிறைபிடிக்கப்பட்டு பின்னர் அவர்களது பண்பாட்டு அறிவுரையாளராக இருந்த பழங்குடி பென்னெலோங் என்பவருக்கு நியூ சவுத் வேல்ஸ் ஆளுநரால்  இங்கு  செங்கல் வீடு கட்டிக் கொடுக்கப்பட்டது. அவரது நினைவாகவே இன்று பென்னெலோங் முனை என்றழைக்கப்படுகிறது.

1818 முதல் 1821 ஆண்டுகளில் பென்னெலோங் தீவினைப் பிரித்த கடற்பகுதி அத்தீவிலிருந்து வெட்டப்பட்ட பாறைகளால் நிரப்பப் பட்டது. மாக்குயர் கோட்டை அமைக்க அப்பகுதி முழுவதும் சமநிலை ஆக்கப்பட்டது. கோட்டை கட்டும்போதே சிட்னி கோவிலிருந்து பார்ம் கோவ் வரை சாலை போடப்பட்டது. இது டார்பெயின் வே என்று அழைக்கப்பட்டது.

இவ்வாறு கடலலை ஏற்றத்தால் பிரிக்கப்பட்ட தீவாக இருந்ததும் பின்னர் பாறை நிரப்பப்பட்டு இணைக்கப்பட்டதும் முழுவதும் மறக்கப்பட்டிருந்தது;1950களில் சிட்னி ஒப்பேரா மாளிகை கட்டும்போதுதான் அகழ்வுகளின்போது வரலாறு மீண்டும் அறியப்பட்டது.

## மேற்கோள்கள்

## மேலும் பார்க்க
* சிட்னி ஒப்பேரா மாளிகை

பகுப்பு:சிட்னி
பகுப்பு:ஆத்திரேலியா
மம்தா குல்கர்னி

**மம்தா முகந்து குல்கர்னி** (Mamta Mukhund Kulkarni) (பிறப்பு:20 ஏப்ரல் 1972) ஓர் இந்தியா மாதிரியுரு மற்றும் நடிகையாவார். பெரும்பாலும் இவர் இந்தி படங்களில் நடித்துள்ளார். இவர் நடித்த *ஆசிக் ஆவாரா* (1993), *வஃகத் கமாரா கை* (1993), *க்ராந்திவீர்* (1994), *கரன் அர்சுன்* (1995), *சப்சே படா கிலாடி* (1995), *ஆந்தோலன்* (1995), *பாசி* (1996), *சைனா கேட்* (1998), மற்றும் *சுபா ருசுதம்* (2001) ஆகிய திரைப்படங்கள் வணிக ரீதியாக வெற்றியைத் தந்தன. *ஆசிக் ஆவாரா* (1993) திரைப்படத்தில் இவரது நடிப்புக்காக *லக்சு (Lux)* புதிய முகத்திற்கான ஃபிலிம் ஃபேர் விருதைப் பெற்றார். ராகசு ரோசன் இயக்கி குல்கர்னி மற்றும்  சல்மான் கான் நடிப்பில் வெளிவந்த *கரன் அர்சுன்* (1995) திரைப்படம் சிறந்த வரவேற்பைப் பெற்றது.

## ஆரம்பகால வாழ்க்கை
இந்தியாவில் உள்ள மும்பையில் மம்தா குல்கர்னி பிறந்தார். ஒரு நடுத்தர குடும்பத்தைச் சேர்ந்த பெண்ணான மம்தா கவர்ச்சி உலகில் ஆர்வம் காட்டவில்லை, ஆனால் அவளுடைய தாயின் விருப்பத்தால் இவர் திரைத்துறைக்கு வந்தார்

## திரைப்படத் துறை
தமிழ்த் திரைப்படம் *[[நண்பர்கள் (திரைப்படம்)|நண்பர்கள்]]* வழியாக மம்தா அறிமுகமானார். இத்திரைப்படம் *மேரா தில் தேரே லியே* என்ற பெயரில் இந்தியில் வெளியிடப்பட்டது, *[[எஸ். ஏ. சந்திரசேகர்]]* இத்திரைப்படத்தை இயக்கியிருந்தார். 1992 ஆம் ஆண்டு திரைப்படம் *திரங்கா* மூலமாக பாலிவுட்டில் மம்தா அறிமுகமானார். இத்திரைப்படம் அடுத்த ஆண்டு *மேரா தில் தேரே லியே* என்ற பெயரில் வெளியானதின் மூலம் மம்தாவை பாலிவுட்டுக்கும் அறிமுகம் செய்து வைத்தார் இயக்குநர் எஸ்.ஏ.சந்திரசேகர். இருப்பினும் 1992 இல் வெளியான  *திரங்கா* திரைப்படத்தின் மூலம் மம்தாவிற்கு நாடு தழுவிய அங்கீகாரம் கிடைத்தது. இவர் நடித்த *ஆசிக் ஆவாரா* (1993), *வஃகத் கமாரா கை* (1993), *க்ராந்திவீர்* (1994), *கரன் அர்சுன்* (1995), *சப்சே படா கிலாடி* (1995), *ஆந்தோலன்* (1995), *பாசி* (1996), *சைனா கேட்* (1998), மற்றும் *சுபா ருசுதம்* (2001) ஆகிய திரைப்படங்கள் வணிக ரீதியாக வெற்றியை தந்தன. *ஆசிக் ஆவாரா* (1993) திரைப்படத்தில் இவரது நடிப்புக்காக *லக்சு (Lux)* புதிய முகத்திற்கான ஃபிலிம் ஃபேர் விருதைப் பெற்றார். ராகசு ரோசன் இயக்கி குல்கர்னி மற்றும் சல்மான் கான் நடிப்பில் வெளிவந்த *கரன் அர்சுன்* (1995) திரைப்படம் சிறந்த வரவேற்பைப் பெற்றது.

## சர்சைகள்
1993 ஆம் ஆண்டு செப்டம்பர் மாதம் ஒரு பிரபலமான இந்திய சினிமா பத்திரிகையான *ஸ்டார் டஸ்ட்* இன் மேலட்டையில் மேலாடையின்றி அவரது கைகளால் மார்பகங்களை மறைத்தபடி வெளிவந்த நிழற்படத்தால் பெரும் சர்ச்சைக்கு உள்ளானார் மம்தா.

## திரைப்படப் பட்டியல்

## தமிழ்த் திரைப்படம்

## தெலுங்குத் திரைப்படங்கள்

## மேற்கோள்கள்

## வெளியிணைப்புகள்
* 
‎

பகுப்பு:வாழும் மக்கள்
பகுப்பு:1972 பிறப்புகள்
பகுப்பு:இந்திய நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:இந்தித் திரைப்பட நடிகைகள்
கிறிஸ்டென் ஸ்டீவர்ட்

**கிறிஸ்டென் ஜேய்மெஸ் ஸ்டீவர்ட்** (பிறப்பு ஏப்ரல் 9, 1990) ஒரு அமெரிக்க நாட்டு நடிகை ஆவார். இவர் டுவிலைட் என்ற திரைப்பட தொடர்களில் நடித்ததன் மூலம் புகழ் பென்ற நடிகை ஆனார்.

## ஆரம்பகால வாழ்க்கை
கிறிஸ்டென் ஸ்டீவர்ட் ஏப்ரல் 9, 1990ஆம் ஆண்டு கலிஃபோர்னியாவில் லாஸ் ஏஞ்சல்ஸ் நகரில் பிறந்தார்.

## தொழில் வாழ்க்கை
இவர் தனது 8வது வயதில் 1999ஆம் ஆண்டு *தி தர்டீந்த் இயர்* என்ற திரைப்படத்தில் குழந்தை நட்சத்திரமாக அறிமுகமானார். அதைத் தொடர்ந்து தி ட்விலைட் சாகா: நியூ மூன், தி ட்விலைட் சாகா: எக்லிப்ஸ், தி ட்விலைட் சாகா: பிரேக்கிங் டவுன் - பார்ட் 1, தி ட்விலைட் சாகா: பிரேக்கிங் டவுன் - பார்ட் 2 உள்ளிட்ட பல திரைப்படங்களில் நடித்தார்.

thumb|upright|2009 ஆம் ஆண்டு நவம்பரில் ஸ்டீவர்ட்

## திரைப்படங்கள்

இவர் நடித்த சில திரைப்படங்கள்:
* 1999: தி தர்டீன்த் இயர்
* 2000: தி ஃப்ளின்ட்ஸ்டோன்ஸ் இன் விவா ராக் வெகாஸ்
* 2001: தி சேஃப்டி ஆஃப் ஆப்ஜெக்ட்ஸ்
* 2002: பேனிக் ரூம்
* 2003: கோல்ட் க்ரீக் மேனர்
* 2004: மெலிண்டா சார்டினோ
* 2004: காட்ச் தட் கிட்
* 2004: அண்டர்டோ
* 2005: ஃபியர்ஸ் பீபள்
* 2005: சதுரா 
* 2007: தி மெசென்ஞ்சர்ஸ்
* 2007: இன் தி லாண்ட் ஆஃப் வுமென்
* 2007: தி கேக் ஈட்டர்ஸ்
* 2007: இன் டு தி வைல்ட்
* 2007: கட்லாஸ்
* 2008: ஜம்பர்
* 2008: தி யெல்லோ ஹாண்ட்கர்சீஃப்
* 2008: வாட் ஜஸ்ட் ஹாப்பண்ட்
* 2008: ட்விலைட் 
* 2009: அட்வன்சர்லாண்ட்
* 2009: தி ட்விலைட் சாகா: நியூ மூன்
* 2010: தி ரன்அவேஸ்
* 2010: வெல்கம் டு தி ரைலீஸ்
* 2010: தி ட்விலைட் சாகா: எக்லிப்ஸ்
* 2011: தி ட்விலைட் சாகா: பிரேக்கிங் டவுன் - பார்ட் 1
* 2012: தி ட்விலைட் சாகா: பிரேக்கிங் டவுன் - பார்ட் 2

## வெளி இணைப்புகள்

* 
* 
* 

பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:வாழும் மக்கள்
பகுப்பு:1990 பிறப்புகள்
பகுப்பு:அமெரிக்க குழந்தை நட்சத்திரங்கள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
தொடக்க வேளாண்மை கூட்டுறவு வங்கிகள்

தமிழ்நாட்டில் கிராமப்பகுதிகளில் உள்ள விவசாயிகளுக்கு உதவும் நோக்கத்துடன் அவர்களைக் கொண்டு கூட்டுறவு அமைப்பின் கீழ் **தொடக்க வேளாண்மைக் கூட்டுறவுக் கடன் சங்கங்கள்** தொடங்கப்படுகின்றன. இந்த அமைப்பிற்கு தமிழ்நாடு அரசின் கூட்டுறவுத்துறையின் கீழ் செயலாளர் மற்றும் பணியாளர்கள் நியமிக்கப்படுகின்றனர். இந்த அமைப்பில் உறுப்பினர்களாக இருப்பவர்களிலிருந்து தேர்வு செய்யப்பட்ட உறுப்பினர்கள் இயக்குனர்களாகவும் அவர்களிலிலிருந்து தேர்வு செய்யப்பட்ட தலைவரும் உள்ளனர். இவர்கள் எடுக்கும் முடிவுகளின்படி இந்த சங்கங்கள் செயல்படுகின்றன.

பகுப்பு:வேளாண் நலத்திட்டங்கள்
பகுப்பு:தமிழ்நாட்டில் கூட்டுறவுச் சங்கங்கள்
இந்தியத் துடுப்பாட்டக் கட்டுப்பாடு வாரியம்

**இந்தியத் துடுப்பாட்டக் கட்டுபாடு வாரியம்** (*Board of Control for Cricket in India*) அல்லது **பிசிசிஐ** (*BCCI*) ,தேர்வுத் துடுப்பாட்டம் உட்பட இந்தியாவில் நடைபெறும் அனைத்து முக்கிய துடுப்பாட்ட போட்டிகளுக்கும் பொறுப்பான வாரியமாகும். இந்திய துடுப்பாட்ட அணி மேற்கொள்ளும் அனைத்து சுற்றுப்பயணங்களையும் போட்டிகளையும் அனைத்தையும் ஒழுங்குபடுத்துவதற்கும் அவற்றைக் கட்டுப்படுத்தவும் இந்தியத் துடுப்பாட்டக் கட்டுப்பாடு வாரியம் 1928ஆம் ஆண்டு திசம்பரில் நிறுவப்பட்டது.இதன் தலைமையகம் மும்பையில் உள்ளது. இது கொல்கத்தா துடுப்பாட்ட மன்றத்திற்கு மாற்றாக நிறுவப்பட்டது. தமிழ்நாடு சங்கங்கள் பதிவு சட்டத்தின்படி ஓர் சங்கமாக பதிவு செய்யப்பட்டது.நாட்டின் பல்வேறு அரசு விளையாட்டு மைதானங்களைப் பயன்படுத்தினாலும் இது ஓர் தனியார் விளையாட்டுக் கழகமாகும். பொதுவாக மாநில துடுப்பாட்டச் சங்கத்தில் உறுப்பினராக, சங்க உறுப்பினர் ஒருவரின் பரிந்துரையுடன் நுழைவுக் கட்டணமும் செலுத்த வேண்டும். மாநில சங்கங்கள் அவர்களது செயலாளர்களை தேர்வு செய்கின்றனர். மாநில செயலாளர்கள் பிசிசிஐ அலுவலர்களைத் தேர்ந்தெடுக்கிறார்கள். தனியார் சங்கங்களாகையால் அவர்களது வரவுசெலவு கணக்குகள் பொதுவில் வைக்கப்படுவதில்லை. 
  
பன்னாட்டுத் துடுப்பாட்ட மன்றத்தில் உறுப்பினராக உள்ள பிசிசிஐ ஒப்புமை இன்றி எந்த துடுப்பாட்டப் போட்டியும் அங்கீகரிக்கப் படுவதில்லை.

## விருதுகள்
* தீலிப் சார்தெசாய் விருது
* பாலி உம்ரிக்கர் விருது
* லாலா அமர்நாத் விருது

## துடுப்பாட்டப் வளர்ச்சி மற்றும் போட்டிகள்

**இந்தியாவில் துடுப்பாட்டம்** அனைத்து நிலைகளிலும் விளையாடப்படுகிறது. பிசிசிஐ கீழ் வரும் உள்நாட்டு துடுப்பாட்ட போட்டிகளை நடத்தி வருகிறது. 
 

* கூச் பெகார் கோப்பை
* இராணி கோப்பை
* தியோதர் கோப்பை
* துலீப் கோப்பை
* இந்தியன் பிரீமியர் லீக் (IPL)
* ரஞ்சிக் கோப்பை
* சையத் முச்த்தாக் அலி
* விஜய் அசாரே கோப்பை
* வினோ மன்கட் கோப்பை

 

## ஒப்பந்தம்

இந்தியத் துடுப்பாட்டக் கட்டுப்பாடு வாரியம், வீரர்களுடன் மூன்று வகையான ஒப்பந்தங்களை கொன்டுள்ளது. இது எ - ஒப்பந்தம், பி-ஒப்பந்தம், சி-ஒப்பந்தம் எனப்படும். எ - ஒப்பந்தம் கீழ் வரும் வீரர்கள் பருவத்திற்கு  ரூபாய் 1 கோடியும் [$186,000], பி- ஒப்பந்தம் கீழ் வரும் வீரர்கள் பருவத்திற்கு ரூபாய் 50 லட்சம், சி-ஒப்பந்தம் கீழ் வரும் வீரர்கள் பருவத்திற்கு ரூபாய் 25 லட்சம் பெறுகின்றனர்.

2013 நவம்பர் மாதத்தின்படி, எ - ஒப்பந்தம் கீழ் வரும் வீரர்கள்
* சச்சின் டெண்டுல்கர்
* மகேந்திர சிங் தோனி
* விராட் கோலி
* ரவிச்சந்திரன் அசுவின்
* சுரேஷ் ரைனா
2013 நவம்பர் மாதத்தின்படி, பி - ஒப்பந்தம் கீழ் வரும் வீரர்கள்.
* கவுதம் கம்பீர்
* யுவராஜ் சிங்
* பிரக்யான் ஓஜா
* செதேஷ்வர் புஜாரா
* முரளி விஜய்
* உமேஷ் யாதவ்
* ரவீந்திர ஜடேஜா 
2013 நவம்பர் மாதத்தின்படி, சி - ஒப்பந்தம் கீழ் வரும் வீரர்கள்.
* தினேஷ் கார்த்திக்
* வினய் குமார்
* மொகமத் ஷாமி
### சம்பளம்
வீரர்களுக்கு கூடுதல் சம்பளமாக 5 நாள் போட்டிக்கு 7 லட்சம், 1 நாள் 4 லட்சம், டி20 போட்டிக்கு 2 லட்சம் வழங்கபடுகிறது.

## மேற்கோள்கள்


## புற இணைப்புகள்
* Official Website

பகுப்பு:துடுப்பாட்ட வாரியங்கள்
பகுப்பு:இந்தியாவின் விளையாட்டு ஆளுமைக் குழுக்கள்
சென்னை மாரத்தான்

**சென்னை மாரத்தான்**  இந்தியாவின் தமிழ்நாடு மாநிலத்தின் தலைநகர் சென்னையில் ஆண்டுதோறும் நடத்தப்படும் நெடுந்தொலைவு சாலை ஓட்டப் போட்டியாகும். 2010 ஆண்டிற்கான போட்டி பெப்ரவரி 21 அன்று நடைபெறும்.இது எட்டாவது நிகழ்வாகும். இந்தப் போட்டியின் மூலம் மக்களிடையே உடல்நலம் பேணல் குறித்த விழிப்புணர்வை ஏற்படுத்த தமிழக அரசின் தமிழ்நாடு விளையாட்டு மேம்பாட்டுத் ஆணையத்தால் தனியார் நிறுவனங்களின் புரவலுடன் நடத்தப்பெறுகிறது. 30000க்கும் கூடுதலானவர்கள் இப்போட்டியில் பங்கேற்கின்றனர். 
## வெளியிணைப்புகள்
*  சென்னை மாரத்தான் வலைத்தளம் 
*  Snapshots from the Chennai Marathon 2005 

பகுப்பு:இந்திய மாரத்தான்கள்
கிரியோல் மொழி

**கிரியோல் மொழி** (*creole language*) என்பது ஒருவகை உருவாக்க மொழி. ஒருசார் குழுவினர் இதனை உருவாக்கிக்கொள்கின்றனர். குறிப்பாக வெவ்வேறு தாய்மொழிகளைக் கொண்ட வணிகர்கள் இதனை உருவாக்கிக்கொள்கின்றனர்.  தமிழில் குழூஉக்குறி என்னும் சொல்வகை உண்டு. குழூஉக்குறி என்பது ஒரு சொல் மட்டுமே. கிரியோல் மொழி வெறும் சொல் அன்று. இது ஒரு முழுமையான மொழி. தமிழில் உள்ள குழூஉக்குறியை ’கிரியோல் சொல்’ என்று குறிப்பிடலாம்.  **கிரியோல்** என்பது, பல மொழிகளின் கலப்பினால் உருவான உறுதியான ஒரு மொழியைக் குறிக்கும். கிரியோல் மொழிகளின் சொற்கள் அவற்றின் மூல மொழிகளிலிருந்தே பெறப்படினும், பெரும்பாலும் அவற்றில், ஒலி மாற்றங்களும், பொருள் மாற்றங்களும் இருப்பதைக் காணமுடியும். இலக்கணம் பெருமளவுக்கு மூல மொழிகளின் இயல்புகளைக் கொண்டு இருப்பினும் குறிப்பிடத்தக்க மாற்றங்களும் காணப்படுவதுண்டு.

## அறிமுகம்
தேவைகளின் பொருட்டு இரண்டாவது மொழியாகப் பயன்படுத்துவதற்காக வளர்ந்தவர்களால் உருவாக்கப்படும் பிட்யின் மொழி அவர்களின் பிள்ளைகளுக்குத் தாய்மொழியும் முதல் மொழியும் ஆவதனால் கிரியோல் உருவாவதாக நம்பப்படுகிறது. இத்தகைய உருவாக்கமுறையைத் தாய்மொழியாக்கம் எனலாம். இளைய ராபர்ட் ஏ. ஆல் என்பார் பிட்யின் - கிரியோல் சுழற்சி பற்றி 1960 களில் ஆய்வு செய்துள்ளார்.

கிரியோல் மொழிக்கும் அது உருவாவதற்குப் பங்களித்த மூல மொழிகளுக்கும் இடையிலான இலக்கண ஒற்றுமைகளை விட, கிரியோல் மொழிகளுக்கு இடையே கூடிய இலக்கண ஒற்றுமைகள் இருப்பதாகச் சில மொழியியலாளர்கள் கூறுகின்றனர். எனினும், இவ்வாறான ஒற்றுமையை விளக்குவதற்குப் பரவலாக ஏற்றுக்கொள்ளப்பட்ட கோட்பாடுகள் எதுவும் கிடையாது. மேலும் கிரியோல்களுக்கே தனித்துவமான இலக்கண அம்சங்களும் எதுவும் இல்லை. 

இன்று உள்ள பெரும்பாலான கிரியோல் மொழிகள் கடந்த 500 ஆண்டுக் காலப்பகுதியுள் உருவானவை. விரிந்த ஐரோப்பியப் பேரசுகளும், அடிமை வணிகமும் உண்டாவதற்குக் காரணமான கடல் வல்லரசுகளின் உலகளாவிய விரிவாக்கமும், அவர்களது வணிகமும் இதற்குக் காரணமாகும். அதிகாரத் தகுதியற்ற அல்லது சிறுபான்மை மொழிகளைப்போல கிரியோல் மொழிகளும், அவற்றின் மூல மொழிகளின் சிதைவடைந்த வடிவமாக அல்லது அவற்றின் ஒரு வட்டார வழக்காகக் கருதப்பட்டன. இப்பிழையான கருத்தாக்கம் காரணமாக ஐரோப்பியரின் குடியேற்ற நாடுகளில் உருவான பல கிரியோல் மொழிகள் அழிந்து விட்டன. இருப்பினும் அண்மைக் காலத்தில் ஏற்பட்டுவரும் அரசியல் மற்றும் அறிவுசார் மாற்றங்களினால் வாழும் மொழிகளாக அவற்றின் நிலை மேம்பட்டிருப்பதோடு, மொழியியல் ஆய்வுகளுக்கான ஒரு விடயமாகவும் இவை ஆகியுள்ளன.

## மேற்கோள்கள்

*
இஷாந்த் ஷர்மா

**இசாந்த் ஷர்மா** (*Ishant Sharma*; (; (பிறப்பு: செப்டம்பர் 2 1988) இந்தியத் துடுப்பாட்ட அணி வீரர் ஆவார். இவர் இந்திய அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம், பன்னாட்டு இருபது20 ஆகிய அனைத்து வடிவ துடுப்பாட்டங்களிலும் விளையாடி வருகிறார். இவர் ஒரு வலதுகை மித விரைவு வீச்சாளர் ஆவார். ஜவகல் ஸ்ரீநாத் திற்கு அடுத்தபடியாக அதிவேகமான பந்தினை வீசியுள்ளார் (ஸ்ரீநாத்தின் சாதனை: 1999 உலகக்கோப்பையின் போது மணிக்கு 154.5 கி.மீ., இசாந்தின் வேகம்: 2008 ஆஸ்திரேலியா அடிலெய்டில் 152.6&nbsp;km/h). இவர்  உயரம் கொண்டவர் ஆவார்.

2006–2007 ஆம் ஆண்டில் தென்னாபிரிக்கத் துடுப்பாட்ட அணிக்கு எதிரான தொடரில் விளையாடும் வாய்ப்பு பெற்றார். அப்போது இவரின் வயது 18. இவரின் உடல்வாகினால் இவர் லம்பு எனும் புனைபெயர் கொண்டு அழைக்கப்பட்டார்.. 2001 ஆம் ஆண்டில் தேர்வுத் துடுப்பாட்டங்களில் மிக இளம்வயதில் 100 இலக்குகளை வீழ்த்தி சாதனை படைத்தார். 2013 ஆம் ஆண்டில் தென்னப்பிரிக்கத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் 100 வது இலக்கினை வீழ்த்தினார். இதன்மூலம் விரைவாக 100 இலக்குகளை வீழ்த்திய இந்தியர்களின் வரிசையில் ஐந்தாவது இடம்பிடித்தார். 2011 பொக்சிங் நாள் அன்று ஆத்திரேலியத் துடுப்பாட்ட அணியின் ரிக்கி பாண்டிங்கிற்கு மணிக்கு 152.2 கிலோமீட்டர் வேகத்தில் பந்துவீசினார். சிறந்த  இந்தியப் பந்துவீச்சாளர்களில் விரைவு வீச்சாளர்களில் ஒருவராக அறியப்படுகிறார்.

## சர்வதேச போட்டிகள்
மே, 2007 ஆம் ஆண்டில் வங்காளதேசத் துடுப்பாட்ட அணிக்கு எதிரான தேர்வுத் துடுப்பாட்டத்தில் அறிமுகமானார். முனாஃவ் பட்டேல் காயம் காரணமாக விலகியதால் இவருக்கு வாய்ப்பு வழங்கப்பட்டது. இதன் இரண்டாவது போட்டியில் மூன்று ஓவர்கள் வீசினார். அதில் ஐந்து ஓட்டங்கள் மட்டுமே விட்டுக்கொடுத்தார். ஒரு ஓவரை *மெய்டனாக* வீசினார்.இலக்குகளை வீழ்த்தவில்லை. பின் சூலை-ஆகஸ்டு , 2007 ஆம் ஆண்டில் இங்கிலாந்து துடுப்பாட்ட அணிக்கு எதிரான தொடரில் விளையாடும் வாய்ப்பினைப் பெற்றார்.

டிசம்பர் 2007 இல் பாக்கித்தான் துடுப்பாட்ட அணிக்கு எதிரான தொடரில் முன்னணிப் பந்துவீச்சாளர்களான ஜாகிர் கான், சிறிசாந்த் மற்றும் ஆர் பி சிங் ஆகியோருக்கு காயம் ஏற்பட்டதனால் இவருக்கு விளையாடும் அணியில் இடம் கிடைத்தது. பெங்களூரில் நடைபெற்ற மூன்றாவது போட்டியில் 5 இலக்குகளை வீழ்த்தினார். இந்தத் தொடரின் இவரின் சிறப்பான செயல்பாட்டினால் ஆத்திரேலியச் சுற்றுப் பயணத்தில் விளையாடும் வாய்ப்பினைப் பெற்றார்.

காயம் காரணமாக ஓய்வுபெற்ற  ஜாகிர் கான், சிறிசாந்த் மற்றும் ஆர் பி சிங் ஆகியோர் பார்டர் கவாஸ்கர் கோப்பையில் அணி திரும்பினர். எனவே ஆத்திரேலியச் சுற்றுப் பயணத்தில் விளையாடும் அணியில் இவரது பெயர் இடம்பெறவில்லை. பின் ஜாகிர் கானுக்கு காயம் ஏற்படவே இரண்டாவது போட்டியில் விளையாடுவதற்காக மீண்டும் அணியில் சேர்க்கப்பட்டார். சிட்னி கிரிக்கெட் மைதானத்தில் நடந்த போட்டியில் சிறப்பாக செயல்பட்டார். மூன்றாவது போட்டியின் நான்காம் நாள் ஆட்டத்தில் சிறப்பாக பந்துவீசி ரிக்கி பாண்டிங்கின் இலக்கினை வீழ்த்தி அணியின் வெற்றிக்கு உதவினார். பின் அடிலெய்டு நீள்வட்ட அரங்கத்தில் நடைபெற்ற போட்டியில் சிறப்பாக பந்துவீசி இரண்டு இலக்குகளை கைப்பற்றி அனைவரது கவனத்தையும் ஈர்த்தார். இந்தத் தொடரின் முடிவில் 358 ஓட்டங்கள் கொடுத்து 6 இலக்குகளை வீழ்த்தினார். இவரின் பந்துவீச்சு சராசரி 59.66 ஆகவும் *ஸ்ட்ரைக் ரேட் 101.0 ஆகவும் இருந்தது.*

## சான்றுகள்



பகுப்பு:1988 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:சன்ரைசர்ஸ் ஐதராபாத் அணி வீரர்கள்
இலண்டன் பங்குச் சந்தை

thumb|right|பேடர்நாசுடர் சதுரம். படத்தின் வலதுபுறம் உள்ளக் கட்டிடம்.
**இலண்டன் பங்குச் சந்தை** ஐக்கிய இராச்சியத்தின் தலைநகரம் இலண்டனில் அமைந்துள்ள பங்குச் சந்தையாகும். 1801ஆம் ஆண்டு நிறுவப்பட்ட இந்தப் பங்குச் சந்தை பிரித்தானிய நிறுவனங்களின் பங்குகளைத் தவிர உலகத்தின் பல பகுதிகளில் உள்ள நிறுவனங்களின் பங்குகளை வர்த்தகம் செய்யும் வசதிகொண்டு உலகத்தின் மிகப்பெரிய பங்குச் சந்தைகளில் ஒன்றாகத் திகழ்கிறது. இதன் நிர்வாகத்தை *இலண்டன் பங்குச் சந்தை குழுமம்* மேற்கொள்கிறது. அதனுடைய சந்தைக் குறியீடு **LSE**.

## கட்டமைப்பு
இலண்டன் பங்குச் சந்தையில் நான்கு முதன்மைப் பகுதிகள் உள்ளன:

*பங்குச் சந்தை* - உலகின் பல பகுதிகளிலிருந்தும் நிறுவனங்கள் தங்கள் முதலை எழுப்பிட உதவுகிறது. இங்கு நான்கு அடிப்படை சந்தைகள் உள்ளன; பிரதான சந்தை, மாற்று முதலீடு சந்தை (AIM), தொழில்முறை பத்திரச் சந்தை (PSM) மற்றும் சிறப்பு நிதி சந்தை(SFM).

*பங்கு மாற்றுச் சேவைகள்* - துடிப்பான பங்கு மாற்றுச் சந்தை:பிரித்தானிய மற்றும் பன்னாட்டு நிறுவனங்களின் பங்குகள்,கடன் பத்திரங்கள், வரவுகள், சந்தை வணிக நிதியங்கள்(ETFs),சந்தை வணிக பொருட்கள்(ETCs) போன்ற நிதி ஆவணங்கள்,வைப்பு பற்றுக்கள்(depositary receipts) ஆகியவற்றில் வணிகம் நடைபெறுகிறது.

*தகவல் சேவைகள்* - இலண்டன் பங்குச் சந்தை நிகழ்நேர விலைகள், நெய்திகள் மற்றும் பிற நிதியச் செய்திகளை உலகெங்கும் உள்ள நிதியாளர் சமூகத்தின் பயன்பாட்டிற்காக வெளியிடுகிறது.

*வழிப்பங்குகள் (Derivatives)* - 2003இல் நிறுவப்பட்ட இலண்டன் பங்குச் சந்தையின் EDX பிரிவு பங்குகளை அடிப்படையாகக் கொண்ட வழிப்பங்குகளின் வணிகத்தில் இச்சந்தை முன்னணி வகிக்கிறது. இதன் மூலம் நேரடி பணம் புழங்கும் பங்குச்சந்தையையும் வழிப்பங்கு சந்தையையும் அண்மிக்க வைத்துள்ளது. 
## வேலைநேரம்
வழக்கமாக சனி,ஞாயிறு மற்றும் பங்குச்சந்தையால் முன்னரே அறிவிக்கப்பட்ட விடுமுறை நாட்களைத் தவிர்த்து காலை 08:00 முதல் மாலை 16:30 வரை வணிகம் நடைபெறுகிறது. 

* இலண்டன் பங்குச் சந்தையில் பட்டியலிடப்பட்டுள்ள நிறுவனங்கள் 2,899.

## மேற்கோள்கள்


## மேல் விவரங்களுக்கு
* 

## வெளியிணைப்புகள்

* London Stock Exchange website
* The LSE EuroSETS 
* European Value Report  
* "European Market Monitor: Down and Out Sans MTF Price Discovery in London." Despite a September 8 service outage, the LSE continues dominance setting prices for its listed securities. Global Investment Technology, Sept. 29, 2008

பகுப்பு:பங்குச் சந்தை
பகுப்பு:இலண்டன்
சேதுபாவாசத்திரம்

** சேதுபாவாசத்திரம்** (ஆங்கிலம்: Sethubavachatram), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் உள்ள பேராவூரணி வட்டத்தில் இருக்கும் சேதுபாவாசத்திரம் ஊராட்சி ஒன்றியத்தின் வட்டார வளர்ச்சி அலுவலகம் இங்கு இயங்குகிறது.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 1,760 மக்கள் இங்கு வசிக்கின்றார்கள். இவர்களில் 862 ஆண்கள், 898 பெண்கள் ஆவார்கள். 

## மேற்கோள்கள்


பகுப்பு:தஞ்சாவூர் மாவட்டத்திலுள்ள கிராமங்கள்
தாய்மொழியாக்கம்

**தாய்மொழியாக்கம்** என்பது ஒரு மொழி அதைத் தாய்மொழியாகப் பேசுவோரைப் பெறும் வழிமுறையைக் குறிக்கின்றது. பெரியவர்களால் இரண்டாவது மொழியாகப் பேசப்படும் ஒரு மொழி அவர்களின் பிள்ளைகளுக்குத் தாய்மொழி ஆகும்போது இது நடைபெறுகின்றது. *தாய்மொழியாக்கம்*, மொழியியலாளர்களுக்கும், கிரியோல் மொழிகள் தொடர்பான ஆய்வாளருக்கும் ஆர்வத்துக்கு உரிய ஒரு விடயம் ஆகும். குறிப்பாக இரண்டாவது மொழி ஒரு பிட்யினாக இருப்பின் அது சிறப்புக் கவனம் பெறுகிறது.

பகுப்பு:மொழியியல்
அனுபவி ராஜா அனுபவி

**அனுபவி ராஜா அனுபவி** (*Anubavi Raja Anubavi*) 1967 ஆம் ஆண்டில் வெளிவந்த தமிழ்த் திரைப்படமாகும். கே. பாலசந்தரின் திரைக்கதை, வசனம், இயக்கத்தில் நாகேஷ் (இரு வேடங்களில்), முத்துராமன், ராஜஸ்ரீ, மனோரமா, மேஜர் சுந்தரராஜன் மற்றும் பலர் நடித்திருந்தனர். கவியரசு கண்ணதாசன் பாடல்களை எழுதியிருந்தார்.

## இடம்பெற்ற பாடல்கள்
*அழகிருக்குது உலகிலே ஆசையிருக்குது மனசிலே அனுபவிச்சால் என்னடா கண்ணு அனுபவிப்போம்.
*அனுபவி ராஜா அனுபவி! அழகுக் கிளிகளின் கையாலே அடி விழுந்தாலும் சந்தோஷம்-அதிலே தோன்றும் அடையாளம் அதுவும் ஒரு வகை உல்லாசம்
*முத்துக்குளிக்க வாரீகளா?
*மெட்ராஸ் நல்ல மெட்ராஸ்

## மேற்கோள்கள்

## வெளி இணைப்புகள்
* 

பகுப்பு:1967 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:கே. பாலசந்தர் இயக்கிய தமிழ்த் திரைப்படங்கள்
பகுப்பு:முத்துராமன் நடித்த திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
தியோ டோ ரட்

**தியோ டோ ரட்** (*Theo de Raadt*, பிறப்பு: மே, 19, 1968 தென் ஆபிரிக்கா) கனடாவில் வாழும் ஒரு நிரலாளர்.  இவர் திறந்த பி.எசு.டி, திறந்த எசு.எசு.எச் திட்டங்களின் ஆக்குனரும் தலைவரும், நெட் பி.எசு.டி திட்டத்தின் உறுப்பினரும் ஆவார்.  கட்டற்ற திறந்த மென்பொருள், பேச்சுத் சுதந்திரம் உறுதியான ஆதாரவாளர் ஆவார்.

பகுப்பு:கணினி நிரலர்கள்
பகுப்பு:கட்டற்ற மற்றும் திறமூல நிரலாளர்கள்
பகுப்பு:கணினி அறிவியல் முன்னோடிகள்
பகுப்பு:1968 பிறப்புகள்
பகுப்பு:வாழும் மக்கள்
கிளைக்கோசன்

கிளைக்கோசன்(*Glycogen*) என்பது ஒரு படித்தான பாலி சாக்கரைடு ஆகும். ஏனெனில் இது
நீராற் பகுக்கப்படும்போது குளுக்கோசு அலகுகளை மட்டும் கொடுக்கிறது இது விலங்குகளிலும் பங்கசுக்களிலும் சேமித்து வைக்கப்பட்டுள்ள காபோவைதரேட்டு ஆகும். கிளைகோசன் அனைத்து எலும்புத்தசை உயிரனுக்களிலும் (செல்களிலும்) கல்லீரலிலும் காணப்படுகிறது. இது நுங்குகளின் (சைட்டோபிளாஸ்மிக்) துகள்களாகக் காணப்படுகிறது. கிளைகோசன் என்பது பல கிளை வடிவ அமைப்பைக் கொண்டு, ஒவ்வொரு கிளைகளும் எட்டு முதல் பன்னிரெண்டு குளுக்கோசு மூலக்கூறுகளுக்கிடையே ஏற்படுகிறது. பசித்திருக்கும்போது கிளைகோசன் சேமிப்புத் திசுவிலிருந்து இடமாற்றம் செய்யப்பட்டு கிளைகோஜன் பாசுபாரிலேசு என்ற நொதியால் குளுகோசாக மாற்றப்படுகிறது. சில வேளைகளில், நமது உடலக உயிரணுக்களுக்கு குளுக்கோசு கிடைக்காத நிலையில், கொழுப்பு பொருள்கள் ஆற்றலாக மாற்றப்படும். இம்மாற்ற நிகழ்வுக்கு புதிய குளுக்கோசு உற்பத்தி (Glconeogeneisis) எனப்படும்.இவ்வாறு குளுக்கோசு ஆக்சிசனேற்றமடைந்து ஆற்றலைத் தருகிறது. குளுக்கோசிலிருந்து கிளைகோஜன் உருவாதல் கிளைக்கோசன் ஆக்கம் என அழைக்கப்படுகிறது. கிளைக்கோசன் பிளவடைந்து குளுக்கோசாக மாறுவது கிளைக்கோசன் பகுப்பு என அழைக்கப்படுகிறது.

விலங்குகளிலுள்ள கிளைக்கோசன் தாவரங்களில் சேமிப்புணவாகக் காணப்படும் மாப்பொருள் போன்றதாகும். எனினும் மாப்பொருளை விட இதன் மூலக்கூற்றுக் கட்டமைப்பு அதிகமாகக் கிளைத்திருப்பதுடன் சிறிய இடத்தையே பிடிக்கும். கிளைக்கோசன் உடனடியாகத் தேவைப்படும் குளுக்கோசுக்கான கேள்வியை ஈடு செய்ய பயன்படுத்தப்படுன்றது. எனினும் கொழுப்பே மனிதனில் பிரதான சக்தி சேமிக்கும் பொருளாகும்.

ஒரு சாதாரண உணவின் பின்னர் கிளைக்கோசன் ஈரலின் 8% (100–120 g) திணிவைப் பிடித்திருக்கும். ஈரலில் சேமிக்கப்பட்டிருக்கும் கிளைக்கோசனே ஏனைய உடலுறுப்புகளின் குளுக்கோசுத் தேவையை நிறைவு செய்ய பயன்படுகின்றது. ஈரலிலுள்ள கிளைக்கோசன் கிளைக்கோசுப் பகுப்புக்கு உட்பட்டு குளுக்கோசாக இரத்தத்தில் கலக்க்ப்படும். உடலின் ஏனைய உறுப்புகளான வன்கூட்டுத் தசைகளிலும், சிறுநீரகத்திலும், இரத்தச் சிவப்பணுக்களிலும், மூளையிலும் இது சேமிக்கப்பட்டுள்ளது. 

## கட்டமைப்பு

கிளைக்கோசனானது குளுக்கோசு அலகுகளாலான ஒரு பல்பகுதியம் ஆகும். கிளைக்கோசனில் ஒன்றுக்கு மேற்பட்ட கிளை மூலக்கூறுகள் இணைக்கப்பட்டிருக்கும். பொதுவாக ஒரு குளுக்கோசு மூலக்கூறின் மத்தியில் ஒரு கிளைக்கோ-புரதமும் காணப்படும். 

## உடலியல் செயற்பாட்டில் பயன்பாடு

### ஈரல்

காபோவைதரேட்டுள்ள உணவினை உண்ட பின்னர் அது சமிபாடடைந்து, குளுக்கோசு குருதியால் உறிஞ்சப்பட்டு குருதியின் குளுக்கோசுச் செறிவு அதிகரிக்கும். அதிக குளுக்கோசுச் செறிவால் சதையியால் இன்சுலின் சுரக்கப்படும். இன்சுலின் ஈரல்க் கலங்களை கிளைக்கோசனைத் தொகுக்கத் தூண்டும். இவ்வாறு ஈரலில் குளுக்கோசு இன்சுலினின் தூண்டுதலால் அதிக கிளைக்கோசனைத் தொகுத்து சேமிக்கின்றது. 

உணவு உட்கொண்ட பின்னர் சிறிது சிறிதாக குருதியில் குளுக்கோசுச் செறிவு குறைவடையும். எனவே உடலின் சக்தித் தேவையை நிறைவேற்ற ஈரலில் சேமிக்கப்பட்டுள்ள கிளைக்கோசன் சதையியால் சுரக்கப்படும் குளுக்காகொன் ஓமோனின் தூண்டுதலில் குளுக்கோசாக மாற்றப்படுகின்றது. 

### தசைகள்

தசைகளில் உடனடிச் சக்தித் தேவையை நிறைவேற்ற கிளைக்கோசன் சிறிதளவு சேமிக்கப்படுகின்றது. கிளைக்கோசனை மீண்டும் குளுக்கோசாக மாற்றும் குளுக்கோசு-6-பொஸ்படேசு தசைகளில் இல்லாமையால், தசைகளில் சேமிக்கப்படும் கிளைக்கோசன் முழுமையாக தசைகளின் தேவையை நிறைவேற்றவே பயன்படுத்தப்படுகின்றது.

## மேற்கோள்கள்

பகுப்பு:கூட்டுச்சக்கரைகள்
தமிழ்நாட்டில் அருந்ததிய சங்க அமைப்புகளின் பட்டியல்

**[[அருந்ததியர்|அருந்ததிய]] சங்க அமைப்புகள்** 
*அருந்ததி மக்கள் கட்சி
* அருந்ததியர் சங்கம்
* அருந்ததியர் மகஜனசபை
* தமிழ்நாடு அருந்ததியர் ஊழியர் சங்கம்
* சமத்துவ சமாஜம்
* டாக்டர் அம்பேத்கர் அருந்ததியர் சங்கம்
* தமிழ்நாடு அனைத்து அருந்ததியர் சங்கக் கூட்டமைப்பு
* மும்பை அருந்ததியர் சங்கம்
* அருந்ததியர் கலைஇலக்கிய கழகம்
* அருந்தமிழர் விடுதலை இயக்கம்

## ஆதாரம்
http://arunthathiyr.blogspot.com

பகுப்பு:தமிழர் அமைப்புகள்
சி. கே. என். பட்டேல்

**சி. குமார் என். பட்டேல்** (பி. 2 சூலை, 1938) 1963- ஆம் ஆண்டு **கார்பன் டையாக்சைடு [[சீரொளி|லேசரை]]** வடிவமைத்தார். இந்த லேசர் வெட்டலுக்கும் பற்றவைத்தலுக்கும் பெருமளவில் பயன்படுத்தப்படுகிறது. C O 2 லேசர் மட்டுமல்லாது அகச்சிவப்பு இராமன் லேசரையும் பட்டேல் தயாரித்துள்ளார்.

சி. கே. என். பட்டேல் மகாராட்டிர மாநிலம் பூனா மாவட்டத்திலுள்ள பராமத்தி என்னும் ஊரில் பிறந்தவர்; பூனா பல்கலைக்கழக பொறியியல் கல்லூரியில் பொறியியல் பட்டப்படிப்பை முடித்து விட்டு ஸ்டான்போர்டு பல்கலைக்கழகத்தில் மேற்படிப்பைத் தொடர்ந்தார். 1961- ஆம் ஆண்டு **பெல் ஆய்வத்தில்** சேர்ந்த பட்டேல் அங்கிருந்தவாறே கார்பன் டையாக்சைடு லேசரைத் தயாரித்தார்.

## மேற்கோள்கள்


பகுப்பு:குஜராத் மக்கள்
பகுப்பு:அமெரிக்கப் பொறியியலாளர்கள்
பகுப்பு:இந்தியப் பொறியியலாளர்கள்
பகுப்பு:வாழும் மக்கள்
பகுப்பு:1938 பிறப்புகள்
பகுப்பு:இந்திய இயற்பியலாளர்கள்
பால வயிரவநாதன்

**பருத்தியூர் பால வயிரவநாதன்** ஈழத்து சமூக, உளவியல் எழுத்தாளர். நாற்பது ஆண்டுகளுக்கும் மேற்பட்ட பத்திரிகை எழுத்துத்துறை அனுபவம் மிக்க இவர் கவிதை, சிறுகதை, ஓவியம், இலக்கியக் கட்டுரைகள், விமர்சனக் கட்டுரைகள் எனப் பல்துறைகளிலும் எழுதியிருக்கிறார். இலங்கை அரசின் உயர் விருதான ‘கலாபூஷணம்’ விருது பெற்றவர்.

## வாழ்க்கைக் குறிப்பு
பால வயிரவநாதன் யாழ்ப்பாணம், பருத்தித்துறை, புலோலி கிழக்கைப் பிறப்பிடமாகக் கொண்டவர். மாணவராக இருக்கும் போதே கவிதை, கட்டுரைகளை எழுதத் தொடங்கி, ‘சங்கொலி’, ‘விஞ்ஞானி’ ஆகிய கையெழுத்துப் பிரதிகளை வெளியிட்டார். ஆரம்பக் கல்வியை முடித்த பின்னர், அரச எழுதுவினைஞர் சேவையில் இணைந்து, பல்வேறு அரச நிறுவனங்களிலும் பணியாற்றி, பின்னர் கொழும்பு இந்துசமய, கலாசார அலுவல்கள் திணைக்களத்தில் நிர்வாக அலுவலராக ஓய்வு பெற்றார். கலாசார அமைச்சின் கீழ் இயங்கும் தமிழ் சாகித்தியக் குழுவின் செயலாளராகவும் சில காலம் செயலாற்றினார்.

## பத்திரிகைத் துறையில்
வயிரவநாதன் தனது 20ஆவது வயதில் ஏரிக்கரைப் பத்திரிகைகளுக்குக் கூட்டு நிருபராகவும், டைம்சு நிறுவனத்தின் ஈழமணி, மற்றும் யாழ்ப்பாணம் ஈழநாடு ஆகிய பத்திரிகைகளில் செய்திகள், கட்டுரைகளை எழுதினார்.

## எழுத்துத் துறையில்
‘வாழ்வியற் சிந்தனைகள்’ என்ற தலைப்பில் ஆயிரத்திற்கும் மேற்பட்ட கட்டுரைகளை எழுதியிருக்கிறார். இவரது கட்டுரைகள் ‘வாழ்வியல் வசந்தங்கள்’ என்ற தலைப்பில் பல பாககங்களாக வெளிவந்தன. இதன் முதற் தொகுதிக்கு இலங்கை இலக்கியப் பேரவையின் பரிசு கிடைத்தது. வயிரவநாதன் பத்திரிகைச் சிறுகதைகளுக்கும், நூல்களின் அட்டைப் படங்களுக்கும் படங்களை வரைந்து உதவியுள்ளார். இவரது கவிதைகள் இலங்கையின் தேசிய வார இதழ்களில் வெளிவந்துள்ளன.

## விருதுகள்
*கலாசார தேசிய மரபுரிமைகள் அமைச்சு ஆண்டுதோறும் அரச அலுவலர்களுக்கென நடத்தும் ஆக்க இலக்கியப் போட்டிகளில் இவர் பங்கு கொண்டு பரிசில்களைப் பெற்றுள்ளார். 2005, 2006 ஆம் ஆண்டுகளில் சிறுவர் இலக்கியத்துக்காக முதலாம் பரிசும், 2006ஆம் ஆண்டின் சிறுகதைக்காக கொழும்பு மாவட்டத்தில் முதலாம் பரிசும் அத்துடன் சிறப்புப் பரிசும் பெற்றார்.
*2005 இல் இலண்டன் பூபாள இராகத்தின் சிறுகதைப் போட்டியில் சிறப்புப் பரிசும் பெற்றுள்ளார்.

## மேற்கோள்கள்

பகுப்பு:ஈழத்து எழுத்தாளர்கள்
பகுப்பு:ஈழத்து ஓவியர்கள்
பகுப்பு:ஈழத்துக் கவிஞர்கள்
சிறீதர் பிச்சையப்பா

**சிறீதர் பிச்சையப்பா** (ஸ்ரீதர் பிச்சையப்பா, ஒக்டோபர்  20, 1962 - பெப்ரவரி 20, 2010) இலங்கையின் பிரபலமான  நாடகக் கலைஞர். ஏராளமான வானொலி, மேடை நாடகங்களில் நகைச்சுவைப் பாத்திரங்களில் தோன்றி நடித்தவர். அத்துடன் பின்னணிப் பாடகர், பாடலாசிரியர், இயக்குநர், எழுத்தாளர், 'மிமிக்ரி', மற்றும் ஓவியம் எனப் பல கலைத்துறைகளில் ஈடுபட்டவர்.

## வாழ்க்கைச் சுருக்கம்
நாடகக் கலைஞரான டி. வி. பிச்சையப்பாவின் மகனான சிறீதர் 1962ம் ஆண்டு கொழும்பு கொட்டாஞ்சேனை கதிரேசன் வீதி இல்லத்தில் பிறந்தார். கொழும்பு விவேகானந்தா கல்லூரியில் கல்வி கற்றவர். தமது சிறுவயதில் இலங்கை வானொலியில் "சிறுவர் மலர்" நிகழ்ச்சி மூலம் சிறுவர் நாடகங்களில் பிரபலமாகிப் பின்னர் பாடகராக கலையுலகிற்கு பிரவேசித்தார். அப்சராஸ், ரங்கீலாஸ் போன்ற இலங்கையின் பிரபல இன்னிசைக்குழுக்களின் பிரதானமான பாடகராகவும் ஒரு மேடை அறிவிப்பாளராகவும் திகழ்ந்திருக்கின்றார்.

நவீன ஒவியத்தை வரைவதில் கொழும்பு மாவட்டத்தில் அவர் முன்னோடியாகவும் திகழ்ந்துள்ளார். அத்துடன் கவிதை எழுதுவதிலும் திறமை படைத்தவர். வானொலி நாடகங்கள், தொலைக்காட்சி நாடகங்கள் என்று தனது நடிப்புத்திறனை பல வழிகளில் இவர் பல்லூடகங்களூடாக வெளிப்படுத்தினார். சிங்கள தொலைக்காட்சி நாடகங்களைத் தமிழில் மொழிபெயர்த்து வழங்கினார். இலங்கையின் ஈழத்தவர் கலையம்சத்தை தென்னிந்திய கலைத்துறையுடன் ஒப்பிட்டுக் கூறும் அளவுக்கு தொண்ணூறுகளில் தென்னிந்திய திரையுலகின் பின்னணியில் ஈழத்துப் பாடல்கள் பலவற்றைப் பாடியுள்ளார்.

பல்கலைத் தென்றல் என அழைக்கப்பட்ட சிறீதர் கிழக்கு மாகாணக் கலைநிகழ்ச்சி ஒன்றில் கலந்து கொண்டிருந்த போது குண்டு வெடிப்பில் சிக்கி ஒரு கண்ணை இழந்தார்.

## வெளி இணைப்புகள்
*பிரபல நாடகக் கலைஞர் ஸ்ரீதர் பிச்சையப்பா காலமானார் , வீரகேசரி, பெப்ரவரி 20, 2010
*ஸ்ரீதர் பிச்சையப்பா காலமானார், தினகரன், பெப்ரவரி 21, 2010
*ஸ்ரீதர் பிச்சையப்பாவுடன் ஒரு நேர்காணல்
*ஸ்ரீதர் பிச்சையப்பா நினைவாக, காணொளி

பகுப்பு:ஈழத்துக் கலைஞர்கள்
பகுப்பு:ஈழத்து வானொலிக் கலைஞர்கள்
பகுப்பு:ஈழத்து நாடக நடிகர்கள்
பகுப்பு:ஈழத்து நாடகாசிரியர்கள்
பகுப்பு:1962 பிறப்புகள்
பகுப்பு:2010 இறப்புகள்
தமிழரசுக் கழகம்

**தமிழரசுக் கழகம்** (*Tamil Arasu Kazhagam*) ம. பொ. சிவஞானம் என்பவரால் 1946, நவம்பர் 21 அன்று சென்னையில் தமிழ்முரசு மாத இதழ் அலுவலகத்தில் 70 இளைஞர்களுடன் கூடி நிறுவிய அமைப்பாகும். 'தமிழ் வளர, தமிழர் வாழ, தமிழ்நாடு செழிக்க தமிழரசு வேண்டும். சுதந்திர அரசியலை நிர்ணயிக்கும் உரிமை தமிழருக்கு உண்டு' என்பது தமிழரசு கழகத்தின் முக்கியக் கொள்கையாக இருந்தது. இந்திய விடுதலைக்குப் பிறகு, தமிழகத்தின் எல்லைகளை வரையறுத்து அவற்றுக்காகப் போராடும் நோக்கோடு இந்த அமைப்பு செயல்பட்டது. ம.பொ.சி இதன் தலைவராகச் செயல்பட்டார். மொழிவாரி மாகாணப் பிரிவினைக் கிளர்ச்சியைத் தமிழகத்தில் தொடங்கினார். தமிழக வடக்கு - தெற்கு எல்லைக் கிளர்ச்சிகளை நடத்தி, வடக்கெல்லையில் ஒரு தாலுகாவும் (தணிகை), தெற்கு எல்லையில் ஐந்து தாலுகாக்களும் (குமரி மாவட்டம் மற்றும் நெல்லை மாவட்டத்தின் செங்கோட்டை வட்டம்) தமிழகத்துடன் இணையக் காரணமானார். சென்னை தமிழகத்திற்கு தலைநகராக ஆனதற்கு ம. பொ. சியின் தமிழரசுக் கழகமும் ஒரு காரணமாகும்.14 செப்டம்பர் 2022 அன்று இந்தக் கட்சியின் அங்கீகாரம் இந்திய தேர்தல் ஆணையத்தால் ரத்து செய்யப்பட்டது.

## மேற்கோள்கள்

பகுப்பு:தமிழ்நாட்டில் இல்லாதுபோன அரசியல் கட்சிகள்
பகுப்பு:1946இல் நிறுவப்பட்ட அரசியல் கட்சிகள்
பகுப்பு:தமிழ்நாட்டு வரலாறு
மணிமேகலை

**மணிமேகலை** என்ற தலைப்பில் உள்ள கட்டுரைகள்:

* மணிமேகலை (காப்பியம்)
* மணிமேகலை (1940 திரைப்படம்)
* மணிமேகலை (1959 திரைப்படம்)
* மணிமேகலை, ஈழத்துக் கலைஞர்
* லீனா மணிமேகலை, எழுத்தாளர்
* மணிமேகலை (கதைமாந்தர்), பொன்னியின் செல்வன் புதினத்தின் கதைமாந்தர்
----
சாமுவேல் டெய்லர் கோல்ரிட்ஜ்

thumb|right|சாமுவேல் டெய்லர் கோல்ரிட்ஜ்
**சாமுவேல் டெய்லர் கோல்ரிட்ஜ்** (21 அக்டோபர் 1772 – 25 சூலை 1834) ஓர் ஆங்கில கவிஞராவார். அவரது சிறந்த நண்பர் வில்லியம் வேர்ட்ஸ்வொர்த்துடன் இணைந்து ஆங்கில இயக்கத்தின் இன்பவியல் இலக்கியத்திற்கு அடிகோலியவர்களாகக் கருதப்படுகின்றனர்.

கோல்ரிட்ஜ் பத்தாவது குழந்தையாகப் பிறந்தவர். கேம்பிரிட்ஜ் பல்கலைக்கழகத்தில் படித்தாலும் பட்டம் எதுவும் பெறவில்லை. 1795ஆம் ஆண்டு வேர்ட்ஸ்வொர்த்தைச் சந்தித்து அவருடன் நெருங்கிய நட்பு கொண்டார். 1798ஆம் ஆண்டு இருவரும் இணைந்து *லிரிகல் பல்லார்ட்ஸ்* என்னும் வசனநடைக் கவிதைகளை எழுதி வெளியிட்டனர். இத்தொகுதி ஆங்கில இலக்கிய்யத்தின் முக்கிய திருப்பமாக பல திறனாய்வாளர்களால் கருதப்படுகிறது. இத்தொகுதியில் பல கவிதைகளை வேர்ட்ஸ்வொர்த் எழுதியிருந்தாலும் கோல்ரிட்ஜ் எழுதிய *த ரைம் ஆஃப் த ஏன்சியன்ட் மாரினர்* பலரால் அவருடைய சிறந்த படைப்பாகப் பாராட்டப்படுகிறது.

1790களில் இவர் ஓபியம் போதைமருந்துக்கு அடிமையானார். இத்தீவழக்கத்திலிருந்து மீள முடியாது குடும்பத்தை நடத்தவியலாது உடல்நலமும் குன்றினார். தமது எழுத்துக்களைத் தொடரவியலாது போயிற்று. அவரது நாக்குவன்மையால் அவர் பல மாலை விருந்துப் பேச்சுக்களுக்கு பேச அழைக்கப்பட்டார். பின்னாளில் சிறந்த விரிவுரையாளராகவும் பணியாற்றினார்.

## வெளி இணைப்புகள்

பகுப்பு:ஆங்கிலக் கவிஞர்கள்
பகுப்பு:1772 பிறப்புகள்
பகுப்பு:1834 இறப்புகள்
ஆங்கில இலக்கியம்

[right|thumb|[வில்லியம் சேக்சுபியர்]]
**ஆங்கில இலக்கியம்** (*English literature*) என்பது ஆங்கில மொழியில் இயற்றப்படும் இலக்கியப் படைப்புகளைக் குறிக்கும். இதனை இயற்றியவர்கள் இங்கிலாந்து நாட்டவர்களாக இருக்க வேண்டுவதில்லை; ஜோசப் கொன்ராட் போலந்துக்காரர்,இராபர்ட் பர்ன்சு இசுகாட்லாந்துக்காரர், ஜேம்சு ஜோய்சு அயர்லாந்து நாட்டவர், டைலன் தாமசு வேல்சு பகுதியைச் சேர்ந்தவர், எட்கார் ஆலன் போ அமெரிக்கர், வி. சூ. நைப்பால் இந்திய வம்சாவளி மேற்கிந்தியர் மற்றும் விளாடிமிர் நபோகோவ் உருசியர்.இன்னும் சொல்வதென்றால் உலகின் பல பாகங்களில் பேசி,எழுதப்படும் ஆங்கிலத்தின் அனைத்து வடிவங்களிலும் பரந்த இலக்கியம். ஆங்கிலத்தில் எழுதப்பட்டாலும், பிரிட்டன் தவிர வேற்று நாட்டவர்களால் எழுதப்படும் இலக்கிய புத்தகங்கள் அந்தந்த நாட்டு பெயரை முன்வைத்தே அழைக்கப்படும். எடுத்துக்காட்டாக, இந்தியாவைச் சேர்ந்த ஒருவர் ஆங்கிலத்தில் எழுதும் இலக்கிய படைப்புகள் 'ஆங்கிலத்தில் இந்திய படைப்புகள்' என்றே அழைக்கப்படுகின்றன. கல்வித்துறையில் இந்தச் சொல் பொதுவாக ஆங்கிலம் கற்பிக்கும் துறைகளைக் குறிக்கிறது. ஆங்கில இலக்கியத்தின் தலைசிறந்த படைப்பாளராக வில்லியம் சேக்சுபியர் கருதப்படுகிறார்.

### வரலாறு

#### பழைய ஆங்கில இலக்கியம்
கி. பி 450 முதல் 1066 வரை உள்ள காலத்தை பழைய ஆங்கில இலக்கிய குறிப்பிடுகின்றனர். இந்தக் காலகட்டத்தின் முக்கியமான படைப்பாக கருதப்படுவது  பெயர் தெரியா படைப்பாளியின் பியோல்ப் எனப்படும் இதிகாசம் ஆகும். இது சமகாலத்தில் இங்கிலாந்தின் தேசிய இதிகாசமான போற்றப்பட்டது.

### வெளியிணைப்புகள்

* பிரித்தானிய இலக்கியம் LibraryThing
* லூமினேரியம்: மத்திய கால ஆங்கில இலக்கியம் (1350-1485)
* 16ஆம் நூற்றாண்டு மறுமலர்ச்சி ஆங்கில இலக்கியத் தொகுப்பு (1485-1603)
* 17ஆம் நூற்றாண்டு ஆங்கில இலக்கியத் தொகுப்பு (1603-1660)
* நார்டன் ஆங்கில இலக்கியத் தொகுப்பு

### புகழ் பெற்ற எழுத்தாளர்கள்
ஜெஃப்ரி சாஸர்

எட்மண்ட் ஸ்பென்ஸர்

வில்லியம் ஷேக்ஸ்பியர்

ஜான் மில்டன்

ஜான் டிரைடன்

சாமுவேல் ஜான்சன்

வில்லியம் வேர்ட்ஸ்வொர்த்

லார்டு டென்னிஸன்

தாமஸ் ஹார்டி
ஜார்ஜ் வாஷிங்டன் கார்வர்

**ஜார்ஜ் வாசிங்டன் கார்வர்** (*George Washington Carver*, சனவரி 1864  – சனவரி 5, 1943),  ஓர் அமெரிக்க தாவரவியல் அறிவியலாளர், கண்டுபிடிப்பாளர் மற்றும் கல்வியாளர். அவரது பிறப்புக் குறித்து சரியாக அறியப்படாவிடினும் மிசௌரி மாநிலத்தில் அடிமைத்தனம் ஒழிக்கப்பட்டதிற்கு முன்பாகவே சனவரி 1864 இல் அவர் பிறந்திருக்கக்கூடும் என நம்பப்படுகிறது.

## பன்னாட்டு பெயர்சுருக்கத் தரக்குறியீடு

*  இவரது பெயர்சுருக்கம்  நிறுவப்பட்டுள்ள தாவரங்களின் கணக்கீடு நடைபெறுகிறது.

## மேற்கோள்கள்

## வெளி இணைப்புகள்

*  Carver Tribute  from Tuskegee University
*  Iowa State University, The Legacy of George  Washington Carver  from Iowa State University
*  National Historic Chemical Landmark  from the American Chemical Society
* 
* George Washington Carver Correspondence Collection  Manuscript collection in Special Collections, National Agricultural Library.

### Print publications
* George Washington Carver. "How to Grow the Peanut and 105 Ways of Preparing it for Human Consumption", Tuskegee Institute Experimental Station Bulletin 31 
* George Washington Carver. "How the Farmer Can Save His Sweet Potatoes and Ways of Preparing Them for the Table," Tuskegee Institute Experimental Station Bulletin 38, 1936. 
* George Washington Carver. "How to Grow the Tomato and 115 Ways to Prepare it for the Table" Tuskegee Institute Experimental Station Bulletin 36, 1936. 
* Peter D. Burchard, "George Washington Carver: For His Time and Ours," National Park Service: George Washington Carver National Monument. 2006. 
* Louis R. Harlan, Ed., ''The Booker T. Washington Papers,'' Volume 4, pp. 127–128. Chicago: University of Illinois Press. 1975.
* Mark Hersey, "Hints and Suggestions to Farmers: George Washington Carver and Rural Conservation in the South," ''Environmental History'' April 2006
* Barry Mackintosh, "George Washington Carver and the Peanut: New Light on a Much-loved Myth," ''American Heritage'' 28(5): 66–73, 1977.  
* Linda O. McMurry, *George Washington Carver: Scientist and Symbol,* New York: Oxford University Press, 1982. (Questia Online Library: here, Google Books:here)
* Raleigh H. Merritt, ''From Captivity to Fame or the Life of George Washington Carver'', Boston: Meador Publishing. 1929.
* George Washington Carver 

பகுப்பு:அமெரிக்கத் தாவரவியலாளர்கள்
பகுப்பு:அமெரிக்க அறிவியலாளர்கள்
பகுப்பு:அமெரிக்க உயிரியலாளர்கள்
பகுப்பு:1864 பிறப்புகள்
பகுப்பு:1943 இறப்புகள்
பகுப்பு:கல்வியாளர்கள்